इस बार खेल बजट में न तो खेलों की ढांचागत सुविधाओं की ओर ध्यान दिया गया और न खिलाड़ियों की ट्रेनिंग की बात कही गई। रही-सही कसर नैशनल एंटी डोपिंग एजेंसी के बजट में कोई वृद्धि न करके पूरी हो गई। यह बात सर्वविदित है कि जिस देश को ओलंपिक में केवल दो पदक हासिल होते हों, वह देश डोपिंग के दोषी खिलाड़ियों की संख्या के मामले में दुनिया में तीसरे स्थान पर है। हमारे भारोत्तोलक से लेकर तमाम एथलीट देश को कई आयोजनों में शमर्सार कर चुके हैं। जब मामला देश की प्रतिष्ठा को बचाने का हो तो उस पर युद्धस्तर पर ध्यान देने की ज़रूरत थी।